runetrust/blame-folketinget-dk huggingface dataset:
Mattias Tesfaye (S), 2023-05-24:
Det bliver nok et kedeligt ministersvar, som jeg må henvise til min kollega uddannelses- og forskningsministeren.
Men i meget brede vendinger er jeg jo selvfølgelig som børne- og undervisningsminister interesseret i den bedst mulige pædagoguddannelse og i, at mange flere starter på uddannelsen, og særlig i, at mange af dem, der afslutter uddannelsen, også har lyst til at arbejde med børn.
Der er jo mange, kan jeg se, der læser videre eller ikke ønsker at arbejde med børn.
Carsten Bach (LA), 2023-05-24:
Tak for det, formand.
Spørgsmålet lyder: Er ministeren enig i, at det gennem konstruktiv dialog og vejledning skal være muligt for de hjorteavlere, der ikke har kunnet opnå dispensation fra kravet om øremærkning, at få svar fra myndighederne på, hvordan dispensation kan opnås?
Jacob Jensen (V), 2023-05-24:
Tak for spørgsmålet.
Ja, jeg er helt enig med spørgeren i, at det skal være muligt for hjorteavlere at få myndighedernes vejledning til, hvordan dispensation fra mærkningskravene kan opnås.
Jeg er i det hele taget optaget af, at myndighederne gør, hvad de kan for at vejlede om gældende regler i bred forstand.
I forhold til de fælles EU-regler om hjorteavl er jeg tilfreds med, at vi fra dansk side i forhandlingsfasen, da reglerne blev endeligt besluttet, fik sikret en rimelig adgang til dispensation, og jeg noterer mig, at Fødevarestyrelsen har udarbejdet en vejledning, der forklarer, hvilke kriterier der gælder for at kunne opnå dispensation, herunder med eksempler på, hvad der forstås ved såkaldt ekstensiv drift.
Jeg noterer mig også, at Fødevarestyrelsen har ført en løbende og god dialog med hjorteavlernes forening om udmøntning af de nye regler og dispensationsadgangen.
Denne dialog er løbende suppleret med en konkret dialog direkte med de hjorteavlere, der tilpasser deres driftsform for at kunne opnå dispensation fra mærkningskravet, hvilket to tredjedele af ansøgerne rent faktisk har opnået.
Mærkningsreglerne handler om sporbarhed, så vi målrettet kan forhindre spredning af smitsom sygdom hos dyr, og for hjorte gælder det bl.a. tuberkulose og mund- og klovsyge.
EU-reglerne åbner for muligheden for at give dispensation fra mærkningskravet, hvis der er tale om ekstensiv opdræt uden tæt kontakt til mennesker og en høj grad af isolering af dyrene.
Carsten Bach (LA), 2023-05-24:
Tak for det.
Jeg hører egentlig svaret som relativt imødekommende, og at vi måske ikke er voldsomt uenige om, hvordan den her type af dialog skal foregå avlere og Fødevarestyrelse imellem.
Nu har ministeren jo lige for nylig fået en fin ny, stor ministerbil, ministeren kan køre rundt i.
Jeg selv må nøjes med at køre rundt i min nu faktisk efterhånden 16 år gamle bil.
Den skal så snart til syn, og det kan jo være, alderen taget i betragtning, at den dumper synet.
Men hvis den dumper, får jeg jo selvfølgelig at vide, og jeg får det endda på skrift, hvad der skal laves på bilen, for at den kan gå igennem omsynet.
Mener ministeren, at Fødevarestyrelsen måske kunne inddrage nogle erfaringer fra området med syn af motorkøretøjer, og at en løsning måske kunne være, at man kunne inddrage private aktører til at overtage nogle af opgaverne fra Fødevarestyrelsen?
Mattias Tesfaye (S), 2023-05-24:
Jamen jeg synes jo, at udfordringen er, at pr. barn bruges der er faktisk flere penge på at have barnet i skole i dag.
Men hvis du kigger nærmere ind i økonomien, bruges der færre penge pr. barn på almenområdet, fordi der er flere børn, der får specialundervisning eller specialskoletilbud.
Og derfor er en af opgaverne også, hvis du spørger mig, at den danske folkeskole bliver i stand til at rumme flere børn, at den ikke ekskluderer flere og flere.
Og i stedet for at kigge på det enkelte barn og hvad der er galt med det enkelte barn, skulle vi måske kigge på klassen som et undervisningsfællesskab og på, hvordan vi sørger for, at det fællesskab faktisk er i stand til rumme de børn, der nu engang er i skoledistriktet.
Lotte Rod (RV), 2023-05-24:
Tak for svaret.
Men skoleeleverne, lærerne, pædagogerne, skolelederne og forældrene har lige skrevet et brev til regeringen, og jeg citerer: Hvis kommunerne er tvunget til at hente midlerne fra den almene undervisning, passer pengene ganske enkelt ikke på skolerne, når skolelederne skal få budgetterne til at gå op.
Ofte er der kun mulighed for at finde ressourcerne på den almene undervisning og SFO, på støtte til børn med særlige behov eller på antallet af lærere og pædagoger og dermed på de forebyggende tiltag, der kunne modvirke mistrivslen tidligt, så færre får behov for specialtilbud.
Så hvordan ser bunden egentlig ud for ministeren?
Lars Løkke Rasmussen (M), 2023-05-24:
Tak for det.
Det er jo rigtigt, at borgerkrigen ophørte i 2009, og siden da og fortsat støtter Danmark op om fred og forsoning i Sri Lanka.
Og derfor ser jeg selvfølgelig også med stor alvor på, at de ansvarlige for menneskerettighedskrænkelserne under borgerkrigen ikke er blevet stillet til ansvar.
Vi bakker aktivt op om EU's arbejde for, at der nedsættes en uafhængig undersøgelseskommission.
Det er en svær proces.
Og samtidig anvendes også udviklingsmidler og handelsinstrumenter til at engagere den srilankanske regering i dialogen.
Så kan jeg sige, at i kraft af Danmarks medlemskab af FN's Menneskerettighedsråd var der i marts 2021 en situation, hvor vi aktivt medvirkede til at stemme en resolution igennem, som havde fokus på at fremme forsoningsprocessen og sikre, at de ansvarlige for menneskerettighedskrænkelserne stilles til ansvar.
Det er en yderst vigtig proces, som vi stadig støtter op om.
Trine Pertou Mach (EL), 2023-05-24:
Spørgsmålet lyder: Hvordan ser ministeren på, at der stadig ikke er gennemført en uafhængig undersøgelse af og dermed ikke placeret et ansvar for den massakre, der blev begået af srilankansk militær i 2009, i lyset af at der er gået 14 år, siden borgerkrigen på Sri Lanka sluttede, og hvad agter regeringen at gøre i EU-regi, for at retfærdighed og forsoning kan opnås for den tamilske befolkning?
Pause Pause (Pause), 2023-05-24:
Mødet er udsat.
Christina Egelund (M), 2023-05-24:
Jeg er fuldstændig med på, at der er et midlertidigt løft, som udløber med udgangen af det her år.
Det vil jo være noget, der i så fald skal adresseres i en finanslovsforhandling.
Det kan vi ikke stå og tage her i en forespørgselsdebat om kritisk tænkning og en ny pædagoguddannelse.
Lotte Rod (RV), 2023-05-24:
Jeg kan jo godt høre, at det kommer til at tage flere år, inden der så kan være en ny pædagoguddannelse.
Derfor har jeg lyst til at følge op med: Vil ministeren så i det mindste sikre, at det midlertidige løft, vi har lavet, af pædagoguddannelsen kommer til at fortsætte ind i næste år?
Christina Egelund (M), 2023-05-24:
Jamen det gør vi, når vi er klar til det.
Altså, jeg kan ikke komme det nærmere end det.
Herfra synes jeg at der kommer en meget tydelig tilkendegivelse af, at det skal vi i gang med.
Det næste, der skal ske, er jo så, at der sættes en dato på det.
Det er vi ikke klar til endnu, men det skal vi nok blive.
Vi har igangsat – og det ved ordføreren – et meget ambitiøst reformprogram af hele uddannelsessektoren.
Vi er, som det er alle bekendt, startet med at kigge på en reform af kandidatuddannelserne på universitetet, men altså med en fuldstændig klar tilkendegivelse af, at vi skal hele vejen rundt.
Lotte Rod (RV), 2023-05-24:
Ministeren siger, at hun synes, at det har været en dejlig debat.
Jeg synes også, det er dejligt at diskutere pædagoguddannelsen, men jeg spurgte jo faktisk specifikt til, hvilke tanker regeringen gør sig om pædagogers fagpersonlige dannelse og etiske og kritiske bevidsthed og om formål og fag på pædagoguddannelsen.
Det eneste, regeringen i dag har svaret med, er, at det har man ikke nogen holdning til endnu, og at det kun bliver en del af det generelle uddannelsesudspil.
Derfor har jeg lyst til at spørge: Hvornår kan vi så forvente at regeringen nedsætter en udviklingsgruppe, som tager stilling til fag og formål i pædagoguddannelsen?
Kim Edberg Andersen (NB), 2023-05-24:
Jamen fællesskabet i en børnehave er jo ikke nødvendigvis noget, hvor de behøver at være demokratisk involveret, altså politisk.
For jeg læser også »demokratisk« som en politisk involvering, og det er jo måske dybest set der, hvor vi snakker forbi hinanden.
Jeg mener stadig væk, at det, hvis man lavede det her om til at være knap så akademisk højtravende, som det er blevet til over et årti, og meget mere fagligt bundet i noget erhvervsuddannelse, hvor det handler om lysten til og de menneskelige egenskaber til at have med børn at gøre, så falder de fleste pædagoger meget naturligt at se ud over flokken, og så kan der selvfølgelig også være noget med normeringerne.
Det køber jeg også fuldstændig ind på.
Men at man sørger for, at børn inddrager hinanden, er jo den voksnes ansvar, uanset om man har en akademisk eller for min skyld også meget gerne en erhvervsmæssig uddannelse.
Lotte Rod (RV), 2023-05-24:
I den kvalitetsundersøgelse, vi lige har fået af vores vuggestuer, er et af de tal, som gør rigtig ondt på mig, at det – mener jeg så det er – er to tredjedele af alle børn, som ikke får hjælp til at komme ind i legen.
Det vil sige, at det er helt små børn, som oplever, at de andre leger med hinanden, og at de gerne vil være med, og at de simpelt hen ikke ved, hvordan de skal gøre.
Det er jo nogle af de børn, som senere hen ender med at have det rigtig svært i skolen og føler sig udenfor, og som måske faktisk ender med at få det rigtig skidt og rigtig svært resten af deres liv.
Derfor synes jeg, der er en forpligtelse til, at vores pædagoger skal hjælpe alle børn til at føle, at de er en vigtig del af fællesskabet, at de har noget at bidrage med.
Kim Edberg Andersen (NB), 2023-05-24:
Jo, lad os endelig gøre det, og jeg kan også godt forklare, hvorfor det er sådan, at jeg som en helt almindelig håndværker siger det med den fagpersonlige dannelse over for en faglig dannelse.
Og når man siger »fagpersonlig«, og man vil uddanne pædagogen til være en, som har interesse for og evnen til aktivt at medvirke i et demokratisk samfund, så tænker jeg, at okay, man skal være aktivt medvirkende.
Men rigtig, rigtig mange af dem, som søger ind på pædagoguddannelsen, er i forvejen venstreorienterede.
Hvad er det, man skal være aktivt medvirkende til?
Det er der, min bekymring er.
Skal man være aktivt medvirkende til at påvirke poderne, eller skal man bare være aktivt medvirkende til at gøre poderne interesserede i selv at være aktivt deltagende?
Så det er, når ordføreren siger, at det er en fagpersonlig dannelse, jeg bliver bekymret.
Havde det nu været en faglig dannelse, havde jeg jo nok været knap så bekymret.
Lotte Rod (RV), 2023-05-24:
Tak for talen, som jo på en måde måske var den mest interessante af mange af de taler, der har været, fordi ordføreren sætter nogle ord på, hvad man ser som værdier for vores pædagogik.
Altså, ordføreren må lige uddybe, hvad det var, der var specielt venstrefløjsagtigt, altså om det var det der med det demokratiske.
Det er jo præcis det, jeg synes er det vigtigste, altså den etiske, pædagogiske forpligtelse eller fordring, man har over for det barn, man er over for.
Og i dag har vi en pædagoguddannelse, som er fuldstændig blottet for det i sine formål.
Så det er jo lige præcis det, jeg gerne vil have skrevet ind.
Kim Edberg Andersen (NB), 2023-05-24:
Nej, det, Venstres ordfører kan tage med herfra, er, at jeg mener nøjagtig, hvad jeg siger, når jeg får sådan en gang rundesnak fra et medlem, som er ordfører fra et af regeringspartierne, og det står jeg ved.
Men det har vi jo hørt på rigtig, rigtig mange områder.
Sjovt nok har Venstre haft rigtig, rigtig travlt med at cykle baglæns på alt det, de har sagt og gjort tidligere, og det døjer vi ikke med i Nye Borgerlige.
For vi siger nemlig det, vi tænker, og gør det, vi siger, og nej, selvfølgelig har vi ikke mandskab til at lave et finanslovsudspil.
Men ved du hvad, det gjorde vi, allerede dengang vi var 4 mandater sidst.
Så hvis Venstre bare kunne komme med sådan en helt lavpraktisk fornuftig forklaring på, hvordan man kan sige noget så konsekvent, at man ikke vil i regering, og man så køber det for et par lædersæder i en bil bagefter, så vil jeg være glad, og det burde man kunne med så stor en organisation bag ved sig.
Peter Juel-Jensen (V), 2023-05-24:
Jeg kan forstå, at man, på trods af at man skosede Venstre for ikke at have allokeret penge til pædagogiske assistenter, så heller ikke selv har prioriteret det i sit finanslovsudspil, fordi man faktisk slet ikke har noget.
Den tager jeg med herfra, samt at Nye Borgerlige vil rette sig ind efter Radikale Venstre.
Tusind tak.
Kim Edberg Andersen (NB), 2023-05-24:
Men nu er virkeligheden jo, at vi i Nye Borgerlige vel sådan på en god dag lige nu er 2½ medlem, og det er rigtig flot for et regeringsbærende parti at sige, at Nye Borgerlige ikke kommer med nogen indspil, når det, der skete, var, at vi kom til første forhandling om finansloven og sagde, at vi nok skal prøve at hjælpe med at finde penge både til det ene og det andet, at vi rigtig gerne vil være med i en finanslov, og man så ikke blev indbudt.
Så der er ikke noget finanslovsudspil, for jeg tænkte, at jeg nok får en indbydelse, og jeg så kan bruge energien på det, men det mente regeringen jo tydeligvis ikke at vi skulle.
Så prøver I at komme ned på et sted, hvor man ikke laver finanslovsforslag, fordi man ikke har finansieringen til det.
Men det kræver jo selvfølgelig, at der er lidt med noget offentligt bal på slottet i EU og noget, vi skal give køb på.
For det er der, vi finder vores finansiering.
Trine Pertou Mach (EL), 2023-05-24:
Og tak til ministeren for svaret.
Grunden til, jeg stiller det her spørgsmål i dag, er selvfølgelig, at det i sidste uge var den 18. maj, som er den årlige markeringsdag for massakren, og hvor mange tamiler var samlet på Rådhuspladsen her i København – netop for at markere dagen, hvor folk har mistet familie, eller hvor deres venner har mistet familie osv.
Så det er stadig væk en proces, hvor man mangler en eller anden form for afslutning.
Og det er jo en grund til, at det også er vigtigt at tale om her i Folketingssalen.
Altså, der var i hvert fald 70.000 mennesker, som blev dræbt, og der er mange, mange tusind mennesker, der stadig væk er savnet.
Og derfor er det rigtig godt at høre, at ministeren og regeringen også bakker op om i EU-regi, at man ligesom får etableret den her uafhængige kommission.
Noget af det, som man kan sige er vigtigt her, er jo i virkeligheden, at hvis man ikke får den kommission, at hvis ikke man får en undersøgelse, hvor der bliver placeret et ansvar, så er det svært at forestille sig for den tamilske befolkning, at man kan komme videre med en forsoning og dermed med en retfærdig fred.
Hvor langt er det i virkeligheden i processen i EU-regi?
Altså, hvad er det for nogle knaster, der gør, at man endnu ikke har fået etableret en uafhængig undersøgelse af det, der pågik tilbage i 2009?
Lars Løkke Rasmussen (M), 2023-05-24:
Jamen det er jo rigtigt, at det var en rædselsfuld borgerkrig og med estimerede tabstal på 60.000-100.000.
Det er niveauet, ikke – uden at kunne sætte præcise tal på?
Og derfor har der også været det her pres på for at få Sri Lanka til ligesom at anerkende, at der var behov for at nedsætte noget eksternt uafhængigt.
Det er der ikke noget gennembrud på.
Der er en srilankansk ambition om at håndtere det internt, og noget af det, der vel aktuelt arbejdes på fra deres side, er jo sådan med sydafrikansk inspiration at nedsætte en sandheds- og forsoningskommission.
Men jeg kan ikke stå her og sige, at der er noget aktuelt gennembrud.
Mattias Tesfaye (S), 2023-05-24:
Tak for det her vigtige spørgsmål.
Vi havde jo også et rigtig godt samråd om emnet for en måneds tid siden, hvor vi kom langt omkring i diskussionerne, både i forhold til gruppen af elever med uindfriede støttebehov og de grundlæggende forudsætninger for kvalitet i folkeskolen.
Styringen af folkeskolen er jo et kommunalt anliggende, og det inkluderer også tildelingen af ressourcer, og jeg er af den opfattelse, at kommunerne ved bedst.
Det kan variere lokalt.
Når det er sagt, skal ressourcerne også anvendes på en måde, så de giver størst mulig kvalitet.
Lærerne skal have de rigtige kompetencer, skolen skal bruge de mest hensigtsmæssige organiseringsformer, og undervisningen skal bygge på den bedst tilgængelige viden.
Vi taler meget om frisættelse for tiden, og her er der jo altid en balanceøvelse.
På den ene side frihed, der motiverer og engagerer, og på den anden side at det ikke må blive en lokal spareøvelse.
Derfor arbejder vi også i retning af at give frihed under ansvar til kommunerne.
Der er behov for, at vi fra Christiansborg tager stilling til, hvordan det konkret sikres, og jeg ser derfor frem til at drøfte det med Folketingets partier inden alt for længe.
Tak for ordet.
Lotte Rod (RV), 2023-05-24:
Hvad er ministerens holdning til at fastsætte og insistere på et økonomisk »bundniveau« for skolen, så der ikke bliver ved med at være elever i næsten alle skoleklasser, der ikke får den støtte, som de har brug for?
Nicolai Wammen (S), 2023-05-24:
Regeringen er dybt optaget af at prioritere psykiatrien og også indsatsen i forhold til vores børn og unge.
Det er jo bl.a. derfor, at den 10-årsplan, som man allerede tog vigtige skridt i forhold til under den tidligere regering, også er en meget væsentlig del af den her regerings politik.
Allerede i forbindelse med finansloven, som vi indgik for kort tid siden, hvor der var meget få midler at gøre godt med, valgte vi, at det psykiatriske område er et af dem, hvor vi vil give mulighed for at fremrykke nogle af de initiativer, som vi ellers skulle have ventet med.
Jeg håber meget, at man vil se, at også på det psykiatriske område kan vi få endnu mere fart og styrke indsatsen i de kommende år, for det er der brug for.
Lotte Rod (RV), 2023-05-24:
Ud over det kan man sige, at nu har regeringen faktisk lige fundet 16 mia. kr. ekstra, så der bliver jo en mulighed for, at regeringen faktisk kan prioritere det, som man så gerne vil.
Derfor vil jeg gerne slutte af med at spørge: Hvad vil regeringen for hver 100 kr. egentlig gerne prioritere?
Hvor meget ud af 100 kr. vil man prioritere på børn og unge og forebyggelse?
Nicolai Wammen (S), 2023-05-24:
Der er ingen tvivl om, at rigtig mange børn og unge er i en svær situation, og at vi oplever flere diagnoser.
I det hele taget er det her noget, der påvirker rigtig mange børn og unge, deres familier og hele det danske samfund, og det tager vi som regering naturligvis dybt alvorligt.
Det er også noget af den dialog, vi har med kommunerne.
Vi sidder som sagt netop nu og ser på, hvordan vi i de her forhandlinger kan skabe de rammer for kommunerne, både i forhold til at kunne give tilbud til borgerne, men også i forhold til, at de kan få deres økonomi til at hænge sammen.
Det er præcis det, forhandlingerne handler om lige nu.
Jeg har stor forståelse for lysten til at vide, hvad vi taler om, men jeg håber også på forståelse for, at der er en forhandling i gang, som jeg forventer er afsluttet inden for kort tid.
Lotte Rod (RV), 2023-05-24:
Kommunalpolitikerne har været meget tydelige, i forhold til at de her penge ikke slår til.
Altså, hvis man kigger ned i ekspertudvalgets rapport, kan man jo se, at det især er antallet af voksne med autisme, som er stigende, og dermed er der et øget behov for den specialiserede støtte.
Hvis man kigger lidt på tallene bare i forhold til dengang, hvor jeg selv var barn, er der sket en stigning, så det er seks gange så mange børn og unge, der får angst i dag, det er syv en halv gange så mange, der får depressioner, og det er ti til femten gange så mange, som får adhd og autisme.
Derfor er der jo også noget økonomisk i det her, altså ud over det menneskelige.
Så jeg kan simpelt hen ikke forstå, hvorfor regeringen ikke først og fremmest er kommet med en plan for at forebygge, at så mange børn og unge og dermed også voksne faktisk kommer derud, hvor de har det så skidt, at de har brug for det specialiserede.
Nicolai Wammen (S), 2023-05-24:
Regeringen har i lighed med den tidligere regering valgt at sige, at når der kommer flere børn og ældre – og det gør der heldigvis – skal der også følge penge med.
Der er nogle svære prioriteringer, som man skal lave ude i den enkelte kommunalbestyrelse.
Det siger også sig selv, at den situation, vi har haft, med inflation har gjort den opgave endnu vanskeligere.
Lotte Rod (RV), 2023-05-24:
Jeg vil gerne spørge ind til det, som finansministeren siger om at bruge pengene med omtanke.
Lige nu er der faktisk ret mange kommunalpolitikere, som ikke rigtig kan gøre noget.
Sidste år var der budgetoverskridelser på skoleområdet i 87 af landets kommuner.
Og skoleeleverne, lærerne, pædagogerne, skolelederne og forældrene har lige skrevet et brev til finansministeren, hvor de skriver, og jeg citerer: »Vi har i de seneste år set en negativ spiral, hvor vi på skolerne for at få det årlige budget til at stemme må bruge stadig færre penge på forebyggelse velvidende, at vi dermed kan ende med at skubbe endnu flere over i dyre specialtilbud.«
Derfor vil jeg gerne spørge ind til, hvad der er regeringens økonomiske plan for, at kommunalpolitikere rent faktisk har noget at gøre godt med.
Altså, er det hovedsagelig at følge ekspertgruppens anbefalinger om at skære ned, eller vil regeringen også prioritere nye penge til forebyggelse?
Trine Pertou Mach (EL), 2023-05-24:
Det er jo selvfølgelig rigtig ærgerligt, og selvfølgelig kan ministeren heller ikke garantere, at der vil komme det.
Men er det noget, man vil sigte på, når der på et tidspunkt bliver et dansk formandskab for EU?
Er det noget, man vil lægge sig særlig i selen for sker der, hvis der ikke sker noget inden?
Lars Løkke Rasmussen (M), 2023-05-24:
Altså, der er jo en løbende dialog med Sri Lanka, og det er der bl.a. i indeværende år, fordi den her særlige GSP+-relation, som EU har til Sri Lanka, står til at udløbe i år.
Det er også nogle svære forhandlinger, allerede af mange andre grunde.
Det er ikke sikkert, at det lykkes, og det kan være, at man bliver nødt til at forlænge den eksisterende ordning midlertidigt, men det er jo i hvert fald en oplagt lejlighed til også at drøfte de her menneskerettighedsspørgsmål.
Så det skal EU jo bestemt gøre brug af.
Trine Pertou Mach (EL), 2023-05-24:
Det er godt at høre, at ministeren i hvert fald også er stærkt opmærksom på det her ufærdige spørgsmål og store problem for den tamilske befolkning.
Jeg forstår også ministerens sidste svar, som om man fra dansk side vil fastholde et fokus på det – både for nuværende, men også i det øjeblik, at Danmark overtager EU-formandskabet.
Og jeg håber, at ministeren vil bekræfte, at det er rigtigt forstået.
Lotte Rod (RV), 2023-05-24:
Hvad er ministerens holdning til anbefalingerne fra Ekspertudvalget på socialområdet om at fratage borgere muligheden for at vælge alle tilbud, som bare er 1 kr. dyrere end kommunens, lægge udgiftsloft over kvindekrisecentre, forsorgshjem og herberger, øge de økonomiske hensyn i forhold til de faglige vurderinger og borgerens ønsker og gå til kanten af handicapkonventionen?